text: Yaman keessatti makiinaa barattootaa irratti haleellaa raawwatameen namni heddu dhume.
text: #000003
text: Waraanni Sa’udii fi Emireetiin hoogganamu kan garee Huusii waliin Yaman keessatti wal waraanaa jiru, haleellaa guyyaa arraa makiinaa barattoota Qur’aanaa fe’ee deemu irratti raawwatameef qeeqamutti jira.
text: #000004
text: Hogganaa waajjira Fayyaa Yaman naannoo Sadaa kan tahe Ghani Nayeb; haleellaa Kanaan yoo xiqqaate namni 43 ajjeefamuufi, namni 61 ammoo miidhaa hamaa miidhamuu Rooyitarsiif hime.
text: #000005
text: Itti gaafatamaa Waldaa Baatii Diimaa addunyaa damee Yaman kan tahe Johannew Bruwer; “Lakkofsi barattoota ajjeefamaniifi miidhamanii dabaluu mala. Ijoolleen haleellaan irratti raawwatame hundi waggaa 10 gadi”jechuun Twitter isaa irratti ibse.
text: #000006
text: Gabaasaaleen akka Mul’isanitti haleellaan kun guyyaa Khamisaa, gabaa magaalaa Dahyaan cinatti kan raawwatame yoo ta’u, magaalaan tun Kutaa bulchiinsa Saadaa kan harka Huusii jala jirtu keessatti argamti.
text: #000007
text: TV’n warra Huusii leellisu kan Al Maasiraah jedhamu, Konkolaataan haleellaan irratti raawwatame, ijoollee Qur’aana qara’uuf deemtu kan fe’e ta’uu beeksise. Haa ta’u malee maddoonni biraa dhimma kana qulqulleeffachuu fi mirkaneessuu hin dandeenye.
text: #000008